b"\n_START_ARTICLE_\nEudald de Juana\n_START_SECTION_\nBiografia\n_START_PARAGRAPH_\nVa n\xc3\xa9ixer en una fam\xc3\xadlia d'escultors a Navata (Girona). Als 19 anys va comen\xc3\xa7ar els estudis de llicenciatura  en Belles Arts a la Universitat de Barcelona, on va explorar diferents disciplines art\xc3\xadstiques, per\xc3\xb2 sempre amb el cos hum\xc3\xa0 com a punt de partida. Despr\xc3\xa9s de la seva graduaci\xc3\xb3, el 2012, va continuar la seva formaci\xc3\xb3 en escultura i dibuix a la Florence Academy of Art  de  Flor\xc3\xa8ncia. A It\xc3\xa0lia, va aprofundir en els coneixements sobre la figura humana, on va desenvolupar nous m\xc3\xa8todes i l'habilitat t\xc3\xa8cnica per representar-la. Des del 2014 exerceix de professor de dibuix a la Barcelona Academy of Art  i a la seu de Flor\xc3\xa8ncia.  De Juana \xc3\xa9s un gran admirador de l'obra i de la t\xc3\xa8cnica de Miquel Blay (Olot 1866 - Madrid 1936)."